Vacanța de Paște. Conform calendarului anului școlar 2023-2024, Paștele Ortodox va fi cuprins în vacanța de primăvară, astfel că elevii nu vor merge la cursuri.
Vacanța de Paște. În 2024 elevii vor avea aproape două săptămâni de vacanță de Paște. Deoarece Paștele catolic și Paștele ortodox sunt la o lună distanță, vacanța de primăvară cuprinde doar Paștele Ortodox.
Vacanța de Paște 2024. Câte zile libere vor avea elevii
Ministerul Educației a anunțat cât stau acasă elevii anul acesta, cu ocazia sărbătorilor pascale 2024. Mai exact, vacanța de Paște din acest an va începe sâmbătă, pe 27 aprilie, și se va încheia marți, pe data de 7 mai. Astfel, elevii vor sta acasă nu mai puțin de 11 zile.
"Anul școlar 2023-2024 este unul atipic, în sensul în care zilele libere de Paște sunt foarte aproape de zilele libere aferente sărbătorii zilei de 1 Mai. Adică, mai concret, 1 mai este miercuri – zi libera, urmează 2 Mai care probabil se va face punte, 3 Mai este Vinerea Mare, sâmbăta si duminica este Paștele, luni este a doua zi de Paște, iar marți, 7 Mai este a treia zi de Paște și este zi liberă conform contractului colectiv de muncă în Educație. Asta înseamnă ca sunt șapte zile libere deja grupate prin prisma zilelor libere pe care oricum le avem conform reglementărilor legale. A fost, din ce am văzut în societate această solicitare ca să suprapunem și vacanța școlară de Paște peste această perioadă și o să mai dăm lunea și marțea de dinainte de 1 Mai. Oricum copiii erau acasă de Paște", a declarat Ligia Deca.
Vacanța de Paște 2024. Sursa foto: Pixabay
Vacanța de Paște 2024 este a patra vacanță a anului școlar 2023-2024
Vacanța marchează trecerea în Modulul 5 de învățare, care începe miercuri, pe 8 iunie 2024, și se încheie vineri, pe 21 iunie 2024. Pentru elevii din clasele a XII-a zi, a XIII-a seral și frecvență redusă, anul școlar se încheie pe data de 7 iunie 2024. Pentru elevii din clasa a VIII-a, anul școlar se încheie pe data de 14 iunie 2024.
Modulele anului școlar 2024:
Cursuri – de luni, 19 februarie 2024, respectiv luni, 26 februarie 2024 sau luni, 4 martie 2024, la decizia inspectoratelor școlare județene/al municipiului București, după caz, până vineri, 26 aprilie 2024.
Vacanţă – de sâmbătă, 26 aprilie 2024 până marți, 7 mai 2024. Cursuri – de miercuri, 8 mai 2024 până vineri, 21 iunie 2024.
Vacanţă – de sâmbătă, 22 iunie 2024, până duminică, 8 septembrie 2024 Elevii de clasa a VIII-a încheie cursurile pe 14 iunie.
Elevii din clasele a XII-a și a XIII-a încheie cursurile cu o săptămână mai devreme, pe 7 iunie 2024, potrivit edupedu.ro.
Vacanța de Paște 2024. Sursa foto. Pixabay
Când are loc prima minivacanță pe 2024
Ziua de 1 Mai, Ziua Muncii, va fi liberă, urmată de 2 Mai, declarată zi liberă de Guvern pentru a forma "punte" între 1 Mai și Vinerea Mare. Apoi, 3 Mai este Vinerea Mare, iar 5 și 6 Mai sunt, respectiv, prima și a doua zi de Paște
A doua minivacanță a anului va avea loc în luna august. Sărbătoarea Adormirii Maicii Domnului, cunoscută și sub numele de Sfânta Maria, este pe 15 august, iar Guvernul a decis să ofere liber și pe 16 august. Această zi cade vineri, astfel încât, împreună cu weekendul, românii vor avea parte de o minivacanță de patru zile.
Anul se încheie zilele libere de sărbătorile de iarnă. Crăciunul, pe 25 decembrie, și a doua zi de Crăciun, pe 26 decembrie, pică miercuri și, respectiv, joi. Guvernul a decis ca și ziua de vineri, 27 decembrie, să fie liberă pentru bugetari.